ภัทรอวดกำไรพอร์ต200ล. ย้ำไม่ถึงเวลาเพิ่มเงินลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บล.ภัทรคุย พอร์ตกำไร 200300 ล้านบาทในช่วง 5 เดือน 
นายอภินันท์ เกลียวปฏินนท์ ประธานเจ้าหน้าที่บริหาร บล.ภัทร (PHATRA) เปิดเผยว่า ปัจจุบันพอร์ตการลงทุนของบริษัทอยู่ที่ 1,4001,500 ล้านบาท เพิ่มขึ้นจากตอนต้นปีอยู่ที่ 1,200 ล้านบาท ซึ่งพอร์ตขยายตัวตามภาวะตลาดหุ้นที่ดีขึ้น ไม่ได้เกิดจากการขยายวงเงินลงทุนแต่อย่างใด
ทั้งนี้ กำไรพอร์ตประมาณ 200300 ล้านบาท คิดเป็นอัตราผลตอบแทนประมาณ 1625% 
สำหรับกรณีที่ผู้ถือหุ้นได้อนุมัติให้บริษัทขยายวงเงินลงทุนไว้ไม่เกิน 2,000 ล้านบาทเมื่อปีที่ผ่านมานั้น นายอภินันท์ กล่าวว่า ตอนนี้ยังประเมินได้ยากว่าจะเพิ่มวงเงินลงทุนในช่วงไหนดี แม้สถานการณ์การเมืองอาจจะดูดีขึ้น แต่ก็มีทั้งข่าวดีและร้ายออกมาเป็นรายวัน จึงต้องรอให้การเมืองนิ่งจริงๆ ถึงจะกลับมาพิจารณาเรื่องเพิ่มพอร์ตลงทุน
ก่อนหน้านี้ บล.ภัทรตัดสินใจชะลอการเพิ่มพอร์ตลงทุนตั้งแต่เกิดเหตุการณ์ปะทะกันทางการเมืองตั้งแต่วันที่ 10 เม.ย. ที่ผ่านมา 
นายอภินันท์ กล่าวถึงภาวะตลาดหุ้นว่า ปริมาณการซื้อขายหลักทรัพย์ในไตรมาส 2 นี้ จะมีทิศทางที่ดีขึ้น และเชื่อว่าหากการชุมนุมทางการเมืองยุติลงจะทำให้นักลงทุนต่างประเทศกลับมาซื้อขายหุ้นมากขึ้น และช่วยเพิ่มสัดส่วนกลุ่มลูกค้าสถาบันต่างประเทศของบริษัทมากขึ้น จากปัจจุบันมีสัดส่วนอยู่ที่ 20% เพิ่มจากปีก่อนอยู่ที่ 19% และส่งผลให้ส่วนแบ่งการตลาด (มาร์เก็ตแชร์) ของบริษัทจะเพิ่มเป็น 6% จากปัจจุบันอยู่ที่ 5%
ในช่วงไตรมาสแรกปีนี้ บล.ภัทรมีกำไรสุทธิ 126.51 ล้านบาท เพิ่มขึ้น 254% จากกำไรสุทธิ 35.65 ล้านบาท โดยมีกำไรจากการซื้อขายตราสารอนุพันธ์จำนวน 40.47 ล้านบาท น้อยลงจาก 57.78 ล้านบาท และขาดทุนจากการซื้อขายหลักทรัพย์จำนวน 2.48 ล้านบาท ดีขึ้นจากขาดทุน 58.15 ล้านบาท ในระยะเดียวกันปีก่อน